cyanic-selkie/wikianc huggingface dataset:
খালেদ সাইফুদ্দীন
কর্মজীবন
১৯৭১ সালে কলেজের শিক্ষার্থী ছিলেন খালেদ সাইফুদ্দীন। মুক্তিযুদ্ধ শুরু হলে ভারতে গিয়ে মুক্তিবাহিনীতে যোগ দেন। প্রশিক্ষণ নিয়ে যুদ্ধ করেন ৮ নম্বর সেক্টরের লালবাজার সাবসেক্টর এলাকায়। তিনি কয়েকটি অপারেশনে যথেষ্ট সাহসিকতা প্রদর্শন করেন।
মুক্তিযুদ্ধে ভূমিকা
১৯৭১ সালের ৫ আগস্ট চুয়াডাঙ্গা-মেহেরপুর জেলার সীমান্তে বাগোয়ানের পাশে যোধপুরে ছিল মুক্তিযোদ্ধাদের গোপন শিবির। অদূরে নাটুদহের হাজার দুয়ারী স্কুলে ছিল পাকিস্তানি সেনাবাহিনীর ঘাঁটি। প্রকৃতপক্ষে সেদিন পাকিস্তানি ঘাঁটিতে সেনা বদল হচ্ছিল। কিছুক্ষণ পর মুক্তিযোদ্ধারা খবর পান, বাগোয়ান গ্রামের মাঠ থেকে দুজন রাজাকার জোর করে ধান কেটে নিয়ে যাচ্ছে যা আসলে ছিল মিথ্যা খবর। এদিকে রাজাকারদের ধান কেটে নিয়ে যাওয়ার কথা শুনে খালেদ সাইফুদ্দীনসহ সাতজন মুক্তিযোদ্ধা বাগোয়ানে যান। তারা গিয়ে দেখেন সেখানে রাজাকার কেউ নেই। এরপর তারা আরেকটু এগিয়ে যান রতনপুর ঘাটে। সেখানে তাঁদের এক সহযোদ্ধা বোকামি করে একটি ফাঁকা গুলি করেন। সঙ্গে সঙ্গে ওপার থেকে ঝাঁকে ঝাঁকে গুলি ছুটে এল তাঁদের দিকে। অবস্থা বেগতিক দেখে মুক্তিযোদ্ধারা দ্রুত পিছিয়ে বাগোয়ানে গিয়ে এক বাগানে আশ্রয় নেন। ঘুণাক্ষরেও তারা জানতে পারলেন না পাকিস্তানি সেনারা তাঁদের দিকে দ্রুত এগিয়ে আসছে। এর মধ্যে আরও ২৪ জন মুক্তিযোদ্ধা সেখানে আসেন। তারপর তারা দুই ভাগে ভাগ হয়ে এক দল রওনা হলো রতনপুরে। আরেক দল কাভারিং পার্টি হিসেবে পেছনে থেকে গেল। রতনপুরের দিকে অগ্রসর হওয়া দলে ছিলেন খালেদ সাইফুদ্দীনসহ ১৫ জন। তারা রেকি না করে সামনের দিকে অগ্রসর হওয়ায় চরম বিপদে পড়েন। পথে পাকিস্তানি সেনারা ইংরেজি ‘ইউ’ শেফে অ্যামবুশ করে লুকিয়ে ছিল। মুক্তিযোদ্ধারা সেই অ্যামবুশের ভেতর ঢুকে পড়লে পাকিস্তানি সেনারা তাঁদের আক্রমণ করে। এতে প্রথমেই শহীদ হন দুই-তিন মুক্তিযোদ্ধা। খালেদ সাইফুদ্দীনসহ কয়েকজন সাহসিকতার সঙ্গে যুদ্ধ করতে থাকলেন। মুক্তিযোদ্ধারা ছিলেন স্বল্প প্রশিক্ষণপ্রাপ্ত। তাঁদের অস্ত্রও বেশির ভাগ সেকেলে। অন্যদিকে পাকিস্তানি সেনারা অত্যাধুনিক অস্ত্র সজ্জিত ও দীর্ঘ প্রশিক্ষণপ্রাপ্ত। খালেদসহ দু-তিনজন বুঝতে পারলেন তারা পাকিস্তানি সেনাবাহিনীর সঙ্গে পারবেন না। তখন তিনি ও হাসান নামে এক মুক্তিযোদ্ধা কাভারিং ফায়ার শুরু করে সহযোদ্ধাদের বললেন এই সুযোগে পশ্চাদপসরণ করতে। তাঁদের কাভারিং ফায়ারে সাতজন পিছিয়ে যেতে সক্ষম হলেও বাকিরা ব্যর্থ হলেন। পাকিস্তানি সেনারা ততক্ষণে তাঁদের খুব কাছাকাছি এসে ঘিরে ফেলেছে। তারা খুব কাছ থেকে খালেদ সাইফুদ্দীন ও অন্যদের গুলি করে হত্যা করে। দেশমাতৃকার মুক্তির জন্য নিঃশেষে প্রাণদান করে শহীদ হন আটজন মুক্তিযোদ্ধা।
মাঝিড়া ইউনিয়ন
মাঝিড়া ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
ইতিহাস
জনশ্রুতি রয়েছে যে, ষোড়শ শতাব্দীতে করতোয়া নদী পথে মাঝে মাঝে মধ্য রাতে মাছ ধরা মাঝির বেশে জলদস্যুরা আসতো। এ অঞ্চলে লুটতরাজ করতো। ফলে এই জনপদের নাম হয়ে পড়ে মাঝিড়া। সপ্তদশ শতাব্দীর প্রথমার্ধে সুবাহ বাংলা এ সমস্যার কথা পত্রযোগে আগ্রাতে সম্রাট শাজাহানকে অবহিত করেন। সম্রাট তাৎক্ষণিকভাবে সেনা ছাউনি স্থাপনের জন্য এখানে একটি সেনাদল প্রেরণ করেন। মোঘল সেনাদল এই উপজেলা সদরের ৭০০ গজ উত্তরে ঢাকা-বগুড়া মহাসড়কের পূর্ব পাশে ২৫/৩০ ফুট মাটি ভরাট করে স্থানটিতে উঁচু ঢিবি তৈরি করে সেনা ছাউনি স্থাপন করা হয়। যাতে সেই উঁচু ঢিবি হতে দিগন্ত বিস্তৃত অঞ্চলে জলদস্যুদের যে কোন আনাগোনা বা গতিবিধি লক্ষ্য করা যায়। ধার্মিক সম্রাটের বদান্যতায় এই জনপদের মানুষ সন্ত্রাস আর দস্যুতা হতে পরিত্রাণ পায়।
জনসংখ্যা
এই ইউনিয়নের মোট জনসংখ্যা ২৪,৮৫৭জন।
প্রশাসনিক কাঠামো
এই ইউনিয়ন ৪টি গ্রাম ও ৪টি মৌজা নিয়ে গঠিত। গ্রামসমূহ হলো:
হাট-বাজার
এখানে ২টি হাটবাজার রয়েছে।
জনপ্রতিনিধি
ইউনিয়নের বর্তমান চেয়ারম্যান আব্দুস সালাম
ধর্মীয় উপাসনালয়
ধর্মীয় স্থান:৪টি
ভূতাত্ত্বিক সময়
thumb|350px|ঘড়ির আকারে ভূতাত্ত্বিক সময়সীমার চিত্র। thumb|300px|সর্পিলাকারে ভূতাত্ত্বিক সময়সীমার চিত্র ভূতাত্ত্বিক সময় বলতে পৃথিবীর উৎপত্তি থেকে শুরু করে বর্তমান পর্যন্ত পুরো সময়কে বোঝায়। ভূতাত্ত্বিক সময় বা ভূতাত্ত্বিক সময়সীমা (টাইম স্কেল) ব্যবহার করে ভূবিজ্ঞানীরা পৃথিবীতে এ পর্যন্ত সংঘটিত সকল ঘটনা এবং তাদের মধ্যে সম্পর্ক স্থাপনের গবেষণা করে থাকেন। বিজ্ঞানীরা এই সময়কে বিভিন্ন সীমায় বিভক্ত করেছেন এবং প্রতিটি সীমার পৃথক পৃথক নাম দেয়া হয়েছে। বিভিন্ন যুগান্তকারী ঘটনার মাধ্যমে এই সীমাগুলো নির্ণয় করা হয়েছে। এই নিবন্ধে ভূতাত্ত্বিক সময়ের যে সীমা ছক দেয়া হয়েছে তার সবগুলো নাম ও তারিখ ইন্টারন্যাশনাল কমিশন অন স্ট্র্যাটিগ্রাফি কর্তৃক প্রস্তাবিত নামকরণ ব্যবস্থা অনুযায়ী উল্লেখ করা হয়েছে।
তেজস্ক্রিয়মিতি অনুযায়ী বয়স পরীক্ষা করে দেখা গেছে, পৃথিবীর বয়স আনুমানিক ৪৫৭ কোটি বছর। আগেই বলা হয়েছে, সীমা নির্ধারণ করেছে বিভিন্ন যুগান্তকারী ভূতাত্ত্বিক ও জীবাশ্মবিদ্যাগত ঘটনা। এ ধরনের ঘটনার মধ্যে উল্লেখযোগ্য হচ্ছে গণ বিলুপ্তি। উদাহরণস্বরূপ, ক্রিটেশিয়াস যুগ এবং প্যালিওজিন যুগের সীমা নির্ধারণ করেছে একটি বিলুপ্তি ঘটনা যার নাম ক্রিটেশিয়াস-টার্শিয়ারি বিলুপ্তি ঘটনা। এই বিলুপ্তি ঘটনার মাধ্যমে পৃথিবী থেকে ডাইনোসর বিলুপ্ত হয়ে যায়। অতীতে যেতে যেতে যে সময়ের আর কোন নির্ভরযোগ্য জীবাশ্ম রেকর্ড পাওয়া যায় না সে যুগের সীমা নির্ধারণ করা হয় পরম যুগের নীতি অবলম্বন করে।
পরিভাষা
ভূতাত্ত্বিক সময়কে সামগ্রিকভাবে বলা যায় মহাকাল। মহাকালের প্রাথমিক বিভাজন হল মহাকল্প (supereon), এটিকে আবার পর্যায়ক্রমে কল্প (eon), মহাপর্যায় (era), পর্যায় (period), মহাযুগ (epoch) এবং শেষ পর্যন্ত যুগ (age) নামক এককে বিভক্ত করা হয়েছে।
চিত্রলৈখিক কালপঞ্জি
প্রথম ও দ্বিতীয় কালপঞ্জি দুটি প্রথমটিরই শাখা। অ্যাসটেরিক্স চিহ্ন দ্বারা তা-ই বোঝানো হয়েছে।
হলোসিন যুগটি এতো কম সময়ের যে এই কালপঞ্জিতে দেখানো সম্ভব নয়।
কামিল আল-আব্বাসী
কামিল আল-আব্বাসী (জন্ম ২৮ ফেব্রুয়ারি ১৯৫০) একজন সৌদি আরবীয় স্প্রিন্টার। তিনি ১৯৭৬ সালের গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
বিবেকচূড়ামণি
বিষয়বস্তু
বিবেকচূড়ামণি ৫৮০টি শ্লোকে রচিত একটি সংস্কৃত কাব্য। এই কাব্যটি গুরু ও শিষ্যের সংলাপের আকারে রচিত। এই কাব্যে গুরু আত্মার বৈশিষ্ট্য ও আত্মা-অনুসন্ধানের পথগুলির বর্ণনা দিয়েছেন এবং সেই প্রসঙ্গে শিষ্যকে ধাপে ধাপে ব্রহ্ম লাভের উপায়ের কথা বলেছেন।
কবিতার শুরুতে গোবিন্দকে (কৃষ্ণ) বন্দনা করা হয়েছে। এরপর আত্ম-অনুসন্ধানের গুরুত্ব ও তার উপায় এবং গুরুর লক্ষণ বর্ণনা করা হয়েছে। স্থূলদেহের প্রতি মোহের নিন্দা করা হয়েছে। অনাত্মার উপাদান নানাপ্রকার শরীর, কোষ, গুণ, ইন্দ্রিয় ও প্রাণের বর্ণনা দেওয়া হয়েছে। এরপর গুরু শিষ্যকে আত্ম-অনুসন্ধানের পথগুলি কথা বলেছেন, ধ্যানের পদ্ধতিগুলি আলোচনা করেছেন এবং আত্মার পর্যালোচনা করেছেন। এখানে “জীবন্মুক্ত” বা মুক্তিপ্রাপ্ত জীবের লক্ষণও আলোচনা করা হয়েছে। এছাড়া ভগবদ্গীতা-অনুসরণে "স্থিতপ্রজ্ঞ" ব্যক্তির লক্ষণও বর্ণনা করা হয়েছে।
টীকা
সংস্কৃত ভাষায় এই বইয়ের দুটি টীকা পাওয়া যায়। শৃঙ্গেরি মঠের অধ্যক্ষ সচ্চিদানন্দ শবাভিনব নৃসিংহ ভারতী এই বইটির প্রথম ৭টি শ্লোকের উপর বিবেকোদয় টীকা রচনা করেন। তার শিষ্য চন্দ্রশেখর ভারতী প্রথম ৫১৫টি শ্লোকের একটি ব্যাখ্যা বা টীকা রচনা করেন।
বইটি একাধিক ভাষায় অনূদিত হয়েছে। অনেক ক্ষেত্রেই অনুবাদের সময় সংশ্লিষ্ট ভাষাতেও টীকা রচিত হয়েছে। ইংরেজিতে স্বামী প্রভবানন্দ ও ক্রিস্টোফার ইশারউড, স্বামী মাধবানন্দ ও স্বামী চিন্ময়ানন্দ এই বইটি অনুবাদ করে টীকারচনা করেন। তামিল ভাষায় বইটির অনুবাদ ও টীকারচনা করেন রমণ মহর্ষি। স্বামী জ্যোতিস্বরূপানন্দ মারাঠি ভাষায় বিবেকচূড়ামণি অনুবাদ করেন। স্বামী বেদান্তানন্দ বাংলায় এই বইটি অনুবাদ করেন।
বিখ্যাত পঙ্‌ক্তি
অনুবাদ: ব্রহ্ম সত্য, জগৎ মিথ্যা। জীব ও ব্রহ্মের মধ্যে কোনো পার্থক্য নেই।
•	অর্থস্য নিশ্চয়ো দৃষ্টো বিচারেণ হিতোক্তিতঃ। ন স্নানেন, ন দানেন প্রাণয়মশতেন বা।। অনুবাদ: স্মরণ, মনন ও গুরুবাক্যের দ্বারা সত্যকে জানা যায়, স্নান, দান বা প্রাণায়মের মাধ্যমে পাওয়া যায় না।
পাঠাকাটা উচ্চ বিদ্যালয়
পাঠাকাটা উচ্চ বিদ্যালয় বাংলাদেশের শেরপুর জেলার নকলা থানার পাঠাকাটায় অবস্থিত একটি বিদ্যালয়।
আলেকসান্দ্র স্মিরনভ (স্প্রিন্টার)
আলেকসান্দ্র স্মিরনভ (জন্ম ২৫ জানুয়ারি ১৯৭৪) একজন রুশ স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
নিচিরেন
নিচিরেন (日蓮; ১৬ ফেব্রুয়ারি ১২২২ - ১৩ অক্টোবর ১২৮২) ছিলেন কামাকুরা আমলের (১১৮৫-১৩৩৩) একজন জাপানি বৌদ্ধ পণ্ডিত। জন্মকালে তার নাম ছিল জেন-নিচি-মারো (善日麿)।
নিচিরেন লোটাস সূত্রের প্রতি তার প্রগাঢ় ভক্তির জন্য সুপরিচিত। তিনি লোটাস সূত্রকে শাক্যমুনি বুদ্ধর চূড়ান্ত শিক্ষা এবং বোধিলাভের একটি স্বতন্ত্র উপায় বলে দাবি করেন। তিনি বিশ্বাস করতেন যে, লোটাস সূত্র হল শাক্যমুনি বুদ্ধর কার্যকারণ সম্পর্কের নিয়ম ও কর্ম সংক্রান্ত সমস্ত উপদেশের সার। লোটাস সূত্রর ১৬ নং অধ্যায় 'তথাগতর জীবনকাল' (The Lifespan of the Thus Come One)-কে কেন্দ্র তিনি এর ব্যাখ্যা দিয়ে থাকেন, যেখানে তিনি উদ্ঘাটন করেছেন বর্তমানে সুত্রের পরবর্তী যুগে 'নাম-মিয়োহো-রেঙ্গে-কিয়ো' শব্দবন্ধটি ভজন করা হল সর্বোত্তম সাধনা।
নিচিরেন জোরালো দাবি করেছিলেন যে, 'নাম-মিয়োহো-রেঙ্গে-কিয়ো' ভজন করলে তৎকালীন সামাজিক ও প্রাকৃতিক দুর্যোগসমূহ দূর করে যাবে, কেন-না পবিত্র ভূমি (Pure Land), জেন, শিঙ্গন, রিৎসু এবং টেন্ডাই ধারাগুলি জাপানকে অতিপ্রাকৃতভাবে সুরক্ষা প্রদান করতে অপারগ। লোটাস সূত্রর ওপর ভিত্তি করে তার বিদেশি আক্রমণ ও রাজনৈতিক দ্বন্দ্বের ভবিষ্যদ্বাণী জাপানে মোঙ্গল আক্রমণ ও হোজো বংশের মধ্যে বিদ্রোহের প্রচেষ্টার মাধ্যমে বাস্তবায়িত হলে জাপানের শাসনকারী হোজো বংশ নিচিরেনের ওপর ক্রুদ্ধ হন। তার ধর্মীয় নিবন্ধ রিসসো আঙ্কোকু-কে (立正安国論) (দেশের নিরাপত্তার জন্য সঠিক শিক্ষণ প্রতিষ্ঠায়) যেখানে তিনি এই ভবিষ্যদ্বাণীগুলি করেছিলেন, জাপানি ঐতিহাসিকরা তৎকালীন উদ্বেগকে চিত্রিত করা এক উৎকৃষ্ট সাহিত্য বলে গণ্য করেন। ১৮৩৫ সালে তার শিষ্যরা তাকে রিসসো দাইসি (立正大師) (সংস্কারের মহান শিক্ষক) উপাধি দেন।
আন্তর্জাতিক স্তরবিদ্যা কমিশন
ইন্টারন্যাশনাল কমিশন অন স্ট্র্যাটিগ্রাফি (ইংরেজি ভাষায়: International Commission on Stratigraphy) ভৌগোলিক পরিমণ্ডলে স্ট্র্যাটিগ্রাফি গবেষণা এবং এ সংক্রান্ত সকল আদর্শ ও নামকরণের উদ্দেশ্যে প্রতিষ্ঠিত একটি বিজ্ঞান সংগঠন। এটি ইন্টারন্যাশনাল ইউনিয়ন অফ জিওলজিক্যাল সাইন্সেসের অধীনে গঠিত সর্ববৃহৎ বিজ্ঞান সংস্থা। এর মূল উদ্দেশ্য হচ্ছে, একটি প্রমিত ভূতাত্ত্বিক সময়সীমার প্রস্তুত করা। এটি করতে গিয়ে বিশ্বব্যাপী সকল জীবাশ্ববিজ্ঞানীদের মধ্যে সমঝোতা প্রতিষ্ঠার কাজটিও করতে হয় একে।
রতন ভট্টাচার্য
রতন ভট্টাচার্য (Ratan Bhattacharya) (জন্ম ইং ১৯৩৩ - মৃত্যু ইং ২০০৬) ছিলেন একজন ভারতীয় বাঙালি লেখক। বিচিত্র সব অভিজ্ঞতায় তাঁর জীবনকে খাপ খাইয়ে নিয়ে ছিলেন। যেমন - বাস কন্ডাক্টরি থেকে রেশন দোকানে খাতা লেখার কাজ এবং শেষ পর্যন্ত থিতু শিক্ষকতায়।
শৈশব ও কৈশোর
তিনি পূর্ববঙ্গের ফরিদপুর জেলার বাসুদেব বাটি গ্রামে জন্ম গ্রহণ করেন। তাঁর আসল নাম ছিল সচীন্দ্রনাথ ভট্টাচার্য। বাবার নাম বিরাজমোহন ভট্টাচার্য, মা কমলা ভট্টাচার্য। ক্লাস এইটে পড়ার সময় দেশভাগের ফলে এপার বাংলায় চলে এলেন — হাওড়ার সালকিয়ায়। এখানে তিনি মণীন্দ্রচন্দ্র কলেজ থেকে বিএ পাশ করেন এবং পরে তিনি বাংলায় কলকাতা বিশ্ববিদ্যালয় থেকে স্নাতকোত্তর করেন। যৌবনকাল থেকেই তিনি জীবন যুদ্ধে নেমে পড়েছিলেন প্রথমে তিনি বাস কন্ডাক্টরি করেন তারপর রেশন দোকানের খাতা লেখার কাজ করেন। অবশেষে তিনি শিক্ষকতার স্থায়ী চাকরি নিয়ে ছিলেন।
সাহিত্যকর্ম
১৯৫৮ কিংবা ১৯৫৯ সালে তাঁর জীবনের প্রথম গল্প দেশ পত্রিকায় পিঞ্জর নামে ছাপা হয়েছিল। এই একটি গল্পেই তাঁকে রাতারাতি বিখ্যাত করে দিয়েছিলো। তারপর তিনি দীর্ঘ ১৫ বছর লেখালেখি বন্ধ করে দিয়েছিলেন। ১৯৭৮ সালে তিনি আবার কলম ধরলেন এবং লেখালেখির কাজ শুরু করলেন দেশ পত্রিকায় তৃতীয় মহাযুদ্ধ নামে গল্প ছাপা হয়। তাঁর প্রকাশিত শতাধিক গল্পগুচ্ছের মধ্যে কৃষ্ণকীর্তন, রাজার এঁটো, ক্রীতদাসীর স্বাধীনতা, জন্মদিন, দুফোটা সমুদ্র, রিহার্সাল রূমে খুন, রেলগাড়ির কামড়ায় ইত্যাদি। এছাড়া তাঁর রচিত উপন্যাসের সংখ্যা আটটি, তাঁর প্রথম উপন্যাস স্বপ্নের পুরুষ ও জিপগাড়ি এবং তাঁর লেখা শেষ গল্পের নাম ছিল ঘোড়সওয়ার। ১৯৯৩ সালে তিনি পাক্ষিক বসুমতী পত্রিকায় ধারাবাহিকভাবে প্রকাশ পেতে শুরু করে তৃণ যা এক দেশভাগের দলিত বাঙালিদের পূনর্বাসন এবং আসামের খেদা আন্দোলনের ফলে বাঙালিদের জীবনের বিপর্যয়ের পটভূমিকায় রচিত ছিল। এটি তাঁর জীবনের শেষ উপন্যাস ছিল।
১৪১৩(ইং২০০৬) সালের ৫ই আশ্বিন তিনি কলকাতায় প্রয়াত হন।
জহুরুল হক মুন্সি
জহুরুল হক মুন্সি (১৯৪৪ - ৫ ফেব্রুয়ারী ২০২৩) বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
জন্ম ও প্রাথমিক জীবন
জহুরুল হক মুন্সি বীর প্রতীক(বার) জামালপুর জেলার বকশিগঞ্জ উপজেলার চন্দ্রাবাজ গ্রামে জন্মগ্রহণ করেন। তার পিতা আব্দুল গফুর মিয়া কৃষক ছিলেন। বর্তমানে তিনি শেরপুর জেলার শ্রীবরদী পৌর শহরের খামারীয়া পাড়া মহল্লার বাসিন্দা।
পুরস্কার ও সম্মাননা
১৯৭৩ সালে সরকার তাকে বীর প্রতীক সম্মাননা প্রদান করেন। ১৯৭১ এর মুক্তিযুদ্ধে বীরত্বপূর্ণ অবদান রাখা জহুরুল হক মুন্সীই একমাত্র বীর মুক্তিযোদ্ধা, যিনি দুইবার ‘বীর প্রতীক’ খেতাব পেয়েছেন।
মৃত্যু
জহুরুল হক মুন্সি ২০২৩ সালের ৫ ফেব্রুয়ারি মৃত্যুবরণ করেন।
আলীমদ্দীন আহমেদ
আলীমদ্দীন আহমেদ (১৮৮৪ - ১৯২০) ছিলেন ব্রিটিশ বিরোধী স্বাধীনতা আন্দোলনের একজন অন্যতম বাঙ্গালী ব্যক্তিত্ব এবং অগ্নিযুগের বিপ্লবী। তিনি ঢাকায় হেমচন্দ্র ঘোষের (১৮৮৪ - ১৯৮০) গোপন বিপ্লবী দলের সদস্য ছিলেন। তিনি মাস্টার সাহেব নামেও পরিচিত ছিলেন।
বিপ্লবী কর্মকাণ্ড
বঙ্গভঙ্গ আন্দোলনের সময় ব্রিটিশবিরোধী রাজনীতিতে প্রবেশ করেন তিনি। বিপ্লবী হেমচন্দ্র ঘোষ ছিলেন তাঁর বন্ধু। তাঁর তৈরী গুপ্ত সমিতিতে যোগ দেন আলীমদ্দিন। প্রথম বিশ্বযুদ্ধের সময় বিশিষ্ট বিপ্লবীরা ধরা পড়লেও যে অল্প কয়েকজন গোপনে সংগঠন বাঁচিয়ে রাখেন তিনি তাদের অন্যতম। বিপ্লবীদেরকে প্রয়োজনীয় শেল্টার দিয়েছেন, সাহায্য করেছেন অস্ত্রশস্ত্র দিয়ে। পুলিশি ধরপাকড়ের কারণে আত্মগোপন করে চালিয়ে গেছেন ব্রিটিশ বিরোধী কার্যকলাপ। কিন্তু পুলিশ কোনোদিন ধরতে পারেনি তাকে।
মৃত্যু
আলীমদ্দীন আহমেদ ১৯২০ সালে যক্ষ্মারোগে অল্প বয়সেই মারা যান। পরবর্তীকালে তার নামানুসারে মধ্য কলকাতার একটি রাস্তার নামকরণ করা হয় আলিমুদ্দিন স্ট্রিট।
আড়িয়া ইউনিয়ন, শাজাহানপুর
আড়িয়া ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
অবস্থান
আড়িয়া ইউনিয়ন পরিষদটি উত্তর বঙ্গের প্রাণ কেন্দ্র বগুড়া শহর হতে ১০ কিলোমিটার দক্ষিণে মরা করতোয়া নদী ও ঢাকা বগুড়া মহাসড়ক সংলগ্ন পশ্চিম পার্শ্বে অবস্থিত।
আয়তন
এই ইউনিয়নের মোট আয়তন ২৩.০৯ বর্গকিলোমিটার।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৮০৯ জন।
প্রশাসনিক কাঠামো
এই ইউনিয়ন ১৩টি গ্রাম ও ১০টি মৌজা নিয়ে গঠিত।
হাট-বাজার
এখানে ২টি হাটবাজার রয়েছে, নয়মাইল হাট এবং আড়িয়া বাজার।
জনপ্রতিনিধি
ইউনিয়নের বর্তমান চেয়ারম্যান আতিকুর রহমান।
ধর্মীয় উপাসনালয়
ধর্মীয় স্থান: ২টি
উপেন্দ্রনাথ বন্দ্যোপাধ্যায়
উপেন্দ্রনাথ বন্দ্যোপাধ্যায় (৬ জুন ১৮৭৯—৪ এপ্রিল ১৯৫০) একজন বাঙালি ভারতীয় স্বাধীনতা সংগ্রামী, সম্পাদক ও লেখক। তাঁর রচিত বিখ্যাত আত্মজীবনীমূলক গ্রন্থ হল নির্বাসিতের আত্মকথা।
জীবনী
হুগলি জেলার চন্দননগরের গোন্দলপাড়ায় ১৮৭৯ সালে জন্মগ্রহণ করেন উপেন্দ্রনাথ। অল্প বয়সে সন্ন্যাস নিয়ে ভারবর্ষের নানা জায়গায় ঘুরে বেড়ান, পরে আবার সংসারে ফিরে আসেন। চন্দননগরের ডুপ্লে কলেজ থেকে এফ.এ. পাশ করে কলকাতা মেডিকেল কলেজে চিকিৎসাশাস্ত্র অধ্যয়ন করতে যোগ দিলেও ভগ্নস্বাস্থ্যের জন্য পড়া শেষ করতে পারেন নি। কিছুদিন শিক্ষকতা করেছিলেন তিনি। কলকাতার ডাফ কলেজে বি.এ. পাঠরত অবস্থায় যুগান্তর দলের সংস্পর্শে আসেন। ১৯০৫ সালে বঙ্গভঙ্গ আন্দোলনের সময় তিনি যুগান্তর ও বন্দে মাতরম পত্রিকার সঙ্গে যুক্ত হন। ১৯০৭ সালে বিখ্যাত আলিপুর ষড়যন্ত্র মামলায় মানিকতলার বাগানবাড়ী থেকে অরবিন্দ ঘোষ, বারীন্দ্রকুমার ঘোষ, উল্লাসকর দত্ত, যতীন্দ্রনাথ বন্দ্যোপাধ্যায়, কানাইলাল দত্ত, দেবব্রত বসু, হৃষিকেশ কাঞ্জিলাল ও আরও অনেক বিপ্লবীর সঙ্গে উপেন্দ্রনাথও ধরা পড়েন। তাঁর যাবজ্জীবন কারাদণ্ড হয়। সেলুলার জেলে তাঁর দীর্ঘ বারো বছর কারাবাসের কাহিনী নিয়ে লেখেন নির্বাসিতের আত্মকথা বইটি। মুক্তি লাভের পরে দেশবন্ধু চিত্তরঞ্জন দাশের নারায়ণ পত্রিকার সঙ্গে যুক্ত হন, বারীন্দ্রকুমার ঘোষের সঙ্গে বিজলী পত্রিকা প্রকাশ করেন। এর পর তিনি নিজ সম্পাদনায় প্রকাশ করেন সাপ্তাহিক আত্মশক্তি। দেশ বিরোধী লেখার জন্য ব্রিটিশ সরকার আবার উপেন্দ্রনাথকে ৩ বছরের জন্য কারাদণ্ডে দণ্ডিত করেছিল। ১৯২৬-এ মুক্ত পেয়ে ফরোয়ার্ড, লিবার্টি, অমৃতবাজার পত্রিকায় সাংবাদিকতার কাজ করতেন। ১৯৪৫ সালের এপ্রিল মাস থেকে আমৃত্যু তিনি দৈনিক বসুমতী পত্রিকার সম্পাদনা করেছেন। শেষ জীবনে হিন্দু মহাসভা র সাথে যুক্ত হন ও বঙ্গীয় প্রাদেশিক হিন্দু মহাসভার সভাপতি নির্বাচিত হয়েছিলেন।
গৌতম বুদ্ধ বিমানবন্দর
গৌতম বুদ্ধ আন্তর্জাতিক বিমানবন্দর, নেপালের লুম্বিনী অঞ্চলের  রূপন্দেহী জেলার ভাইরালা পৌরসভায় অবস্থিত একটি বিমানবন্দর। ধর্মেন্দ্র পান্ডে  গৌতম বুদ্ধ আন্তজার্তিক বিমানবন্দরের প্রধান। এই বিমানবন্দরটিকে নেপালের দ্বিতীয় বিমানবন্দর হিসাবে,  আন্তর্জাতিক বিমানবন্দরে উন্নীত করার কাজ চলছে।
ঊন্নয়ন
৩,০০০ মিটার রানওয়ে এবং ছয়টি আন্তর্জাতিক বিমান পার্কিং-এর পরিকম্পনা আছে। এশীয় উন্নয়ন ব্যাংক এই বিমানবন্দরের উন্নয়নের অর্থের যোগান দিবে ঋণ এবং সাহায্য হিসাবে যথাক্রমে $৪২.৯৬ মিলিয়ন এবং $১২.৭৫ মিলিয়ন ডলার।
ফারুক আহমদ পাটোয়ারী
ফারুক আহমদ পাটোয়ারী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
ফারুক আহমদ পাটোয়ারীর জন্ম চাঁদপুর জেলার ফরিদগঞ্জ উপজেলার হুগলি (পাটোয়ারী বাড়ি) গ্রামে। তার বাবার নাম সোনা মিয়া এবং মায়ের নাম রতুননেছা। তার স্ত্রীর নাম জাহানারা বেগম। তার দুই ছেলে এক মেয়ে।
কর্মজীবন
পাকিস্তান সেনাবাহিনীতে চাকরি করতেন ফারুক আহমদ পাটোয়ারী। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের নির্ভয়পুর সাব সেক্টরে।
মুক্তিযুদ্ধে ভূমিকা
চাঁদপুর জেলার ফরিদগঞ্জ উপজেলার শাশিয়ালী গ্রামে ১৯৭১ সালের ২৯ জুলাই একদল মুক্তিযোদ্ধা অবস্থান করছিলেন শাশিয়ালীর হাজীবাড়িতে। দুপুর আনুমানিক ১২টার সময় সময় কয়েকজন গ্রামবাসী তাঁদের জানান, ১৫-১৬টি নৌকা করে পাকিস্তানি সেনারা শাশিয়ালীর দিকে আসছে। তাদের সঙ্গে আছে পুলিশ ও রাজাকার। কিছুক্ষণ পর গ্রামবাসী মুক্তিযোদ্ধাদের আবার জানান, পাকিস্তানি সেনাদের আরেকটি দল কড়ইতলীর ভেতর দিয়ে হেঁটে আসছে। মুক্তিযোদ্ধারা খবর পেয়ে দ্রুত দুই ভাগে বিভক্ত হয়ে পাকিস্তানি সেনাদের মোকাবিলার প্রস্তুতি নিলেন। নৌকা মুক্তিযোদ্ধাদের অস্ত্রের নাগালের মধ্যে আসামাত্র একযোগে গর্জে ওঠে সবার অস্ত্র। চার-পাঁচজন পাকিস্তানি সেনা এবং সাত-আটজন রাজাকার ও পুলিশ সঙ্গে সঙ্গে নিহত হয়। চার-পাঁচটি নৌকা পানিতে ডুবে যায়। পালিয়ে যাওয়া একদল পাকিস্তানি সেনাকে দেখতে পেয়ে মুক্তিযোদ্ধারা তাদের নিঃশব্দে ঘিরে ফেললেন। মুক্তিযোদ্ধা ফারুক আহমদ পাটোয়ারী, অলিউল্লাহ পাটোয়ারী, এরশাদ উল্লা, আবদুল মতিন পাটোয়ারীও সহ অনেক মু্ক্তিযোদ্ধা ছিলেন এ দলে। ফারুক আহমদ পাটোয়ারীর এলএমজি সবার আগে গর্জে উঠল তার অস্ত্র। পাকিস্তানি সেনাদের দিক থেকে কোনো প্রত্যুত্তর না আসায় মুক্তিযোদ্ধারা গুলি ছোড়া বন্ধ করলেন। ফারুক আহমদ পাটোয়ারী ভাবলেন পাকিস্তানি সেনারা সব শেষ। এলএমজি কাঁধে নিয়ে তিনি যেই উঠে দাঁড়িয়েছেন, অমনি তার দিকে ছুটে এল একঝাঁক গুলি। মাটিতে লুটিয়ে পড়লেন তিনি। সেখানে শুকনো জায়গা তেমন ছিল না। ফলে পাকিস্তানি সেনারা পাল্টা আক্রমণ চালাতে ব্যর্থ হয়। একপর্যায়ে তারা ছত্রভঙ্গ হয়ে বিভিন্ন দিকে ছড়িয়ে পড়ে। বিভিন্ন স্থানে খণ্ড খণ্ড যুদ্ধ চলতে থাকে। পাকিস্তান সেনাবাহিনীর ছয়-সাতজনের একটি দল আশ্রয় নেয় এক আখ খেতে। ফারুক আহমদ পাটোয়ারীসহ কয়েকজন মুক্তিযোদ্ধা তাদের দেখতে পেয়ে ঘেরাও করেন। ওই সময় সেনাদের তিন-চারজন একটি মাচানে বসে এবং বাকিরা খেতের পাশে আড়ালে পজিশনে ছিল। ফারুক আহমদ পাটোয়ারী তার এলএমজি দিয়ে প্রথম গুলি শুরু করেন। সে কয়জন মাচানে বসে ছিল, তারা এলএমজির গুলিতে সঙ্গে সঙ্গে নিহত হয়। ফারুক আহমদ পাটোয়ারী মনে করেছিলেন সব পাকিস্তানি সেনা নিহত হয়েছে। তিনি উঠে দাঁড়ানোমাত্র বেঁচে যাওয়া পাকিস্তানি সেনারা তাকে লক্ষ্য করে গুলি করে। তখন তিনি আহত হন। সহযোদ্ধারা তাকে দ্রুত উদ্ধার করে পাঠালেন চিকিৎসকের কাছে। সহযোদ্ধারা তার মরদেহ বাড়িতে পাঠিয়ে দেন। একই এলাকায় ছিল তার গ্রামের বাড়ি। পারিবারিক কবরস্থানে তাকে সমাহিত করা হয়।
জাতির পিতা বঙ্গবন্ধু শেখ মুজিবুর রহমান মহাসড়ক
জাতির পিতা বঙ্গবন্ধু শেখ মুজিবুর রহমান মহাসড়ক বা ঢাকা–ভাঙ্গা এক্সপ্রেসওয়ে বাংলাদেশের সর্বপ্রথম জাতীয় এক্সপ্রেসওয়ে। এটি সড়ক পরিবহন ও মহাসড়ক বিভাগ দ্বারা পরিচালিত। এটি এশিয়ান হাইওয়ে নেটওয়ার্ক এএইচ১-এর একটি অংশ। এই ছয় লেনের এক্সপ্রেসওয়েতে দুটি সার্ভিস লেন, ৫টি ফ্লাইওভার, ১৯টি আন্ডারপাস, ২টি ইন্টারচেঞ্জ, চারটি রেলওয়ে ওভার ব্রিজ, ৪টি বড় সেতু, ২৫টি ছোট সেতু এবং ৫৪টি কালভার্ট রয়েছে। পদ্মা সেতুর নির্মাণ শেষ হওয়ার পর, পদ্মা সেতুর মাধ্যমে এক্সপ্রেসওয়ের দুপাশ সংযুক্ত করা হয়েছে।
ইতিহাস
২০১৬ সালে এক্সপ্রেসওয়েটির কাজ শুরু হয়। এটি উদ্বোধন করেন প্রধানমন্ত্রী শেখ হাসিনা। পদ্মা সেতুতে যানবাহন চলাচল নির্বিঘ্ন করতে ঢাকা থেকে মাওয়া এবং জাজিরা থেকে ভাঙ্গা পর্যন্ত ৫৫ কিলোমিটারের এই এক্সপ্রেসওয়ে নির্মাণ করা হয়। এতে ব্যয় হয়েছে প্রায় ১১ হাজার ৪ কোটি টাকা। সড়ক ও জনপথ অধিদপ্তরের তত্ত্বাবধানে বাংলাদেশ সেনাবাহিনীর স্পেশাল ওয়ার্কস অর্গানাইজেশন (পশ্চিম) সড়কটি নির্মাণ করে। মূল এক্সপ্রেসওয়েটি চার লেনের। সেতুর দুই পাশে ধীরগতির যানবাহন চলাচলের জন্য সাড়ে পাঁচ মিটার প্রশস্ত সড়ক রাখা হয়েছে।
পান-ছেন-নাম-ম্খা'-দ্পাল-ব্জাং
পান-ছেন-নাম-ম্খা'-দ্পাল-ব্জাং (১৪৬৪-১৫২৯) তিব্বতী বৌদ্ধধর্মের জো-নাং ধর্মসম্প্রদায়ের এক বিখ্যাত পণ্ডিত ছিলেন।
মোনাল গাজ্জার
মোনাল গাজ্জার (জন্ম: ১৩ মে, ১৯৯১ ) একজন ভারতীয় চলচ্চিত্র অভিনেত্রী এবং মডেল, যিনি মূলত তেলুগু এবং গুজরাতি চলচ্চিত্রে অভিনয় করেন। তিনি সুদিগাদু (২০১২) দিয়ে চলচ্চিত্রে আত্মপ্রকাশ করেছিলেন, যার জন্য তিনি শ্রেষ্ঠ নবাগতা অভিনেত্রী (তেলুগু) বিভাগে সিমা পুরস্কারের জন্য মনোনীত হন।
প্রারম্ভিক জীবন
মোনাল গুজরাতের আহমেদাবাদে একটি গুজিরাতি পরিবারে জন্মগ্রহণ করেছিলেন। বাণিজ্যে স্নাতক করার সময় তিনি আইএনজি বৈশ্য ব্যাংকে চাকরি শুরু করেন। তার যোগ শিক্ষকের পরামর্শে মোনাল ২০১১ সালে রেডিও মিরচি দ্বারা আয়োজিত মিরচি কুইন বি বিউটি পেজেন্ট প্রতিযোগিতায় অংশ নিয়েছিলেন, যাতে তিনি জয়ী হয়েছিলেন। পরবর্তীতে তিনি মিস গুজরাত খেতাবও জিতেছিলেন।
আলেকসান্দ্র রিয়াবভ
আলেকসান্দ্র ভ্যালেন্টিনোভিচ রিয়াবভ (জন্ম ২২ ডিসেম্বর ১৯৭৫) একজন রুশ স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ২০০ মিটারে প্রতিদ্বন্দ্বিতা করেছিলেন।
মেগ ডনেলি
মেগ ডনেলি (জন্ম c. ২০০০) হলেন একজন মার্কিন অভিনেত্রী এবং গায়িকা। তিনি ২০১৩ সালে মার্কিন সম্প্রচার ভিত্তিক প্রতিষ্ঠান নেটফ্লিক্স-এর সরাসরি অ্যানিমেটেড ধারাবাহিক টিম টুন-এ এ্যাশ" ভূমিকায়, এবং মার্কিন টেলিভিশন চ্যানেল এবিসিত'তে প্রচারিত হাস্যরস ধারাবাহিক আমেরিকান হাউজওয়াইফ''-এ ২০১৬ সাল থেকে "টেইলর ওট্টো" ভূমিকায় অভিনয় করার জন্য বিশেষ ভাবে পরিচিত।
প্রাথমিক জীবন
ডনেলি মাত্র ছয় বছর বয়সে, মার্কিন যুক্তরাষ্ট্রের নিউ জার্সি রাজ্যের ফার হিলস শহরতলীতে অবস্থিত "এনিস প্লেহাউজ স্কুল অব পারফমিং আর্টস"-থেকে তার কন্ঠ, নাচের এবং অভিনয়ের গ্রহণ করেন। তিনি কিডস অব আর্টস, নিউ ইয়র্ক শহরভিত্তিক কনসার্ট দল ব্রডওয়ে কিডস এবং নিউ ইয়র্ক শহরের "টাইম ট্যু শাইন প্রডাকশনস" এর হয়ে কয়েকবার সহকারী কণ্ঠশিল্পী হয়ে হাজির হয়েছেন।
ডনেলি মার্কিন টেলিভিশন চ্যানেল এবিসি'তে প্রচারিত হাস্যরস দৃশ্যকাব্যের ধারাবাহিক আমেরিকান হাউজওয়াইফ-এ টেইলর ওট্টো" নামক মূল ভূমিকায় ২০১৬ সাল থেকে অভিনয় করছেন। তিনি জনপ্রিয় শিশুতোষ মার্কিন টেলিভিশন চ্যানেল ডিজনি চ্যানেল-এর নিজস্ব গীতিনাট্যমূলক দৃশ্যকাব্যের চলচ্চিত্র  জম্বিস''-এ এডিসন ভূমিকায় অভিনয় করেছেন, যেটি ২০১৮ সালের ১৬ই ফেব্রুয়ারিতে মুক্তি পেয়েছে।
চায়নাটাউন, লন্ডন
চায়নাটাউন নামটি বিভিন্ন সময়ে লন্ডনের বিভিন্ন স্থানের জন্য ব্যবহৃত হয়েছে। বর্তমানে চায়নাটাউন লন্ডনের জেরার্ড স্ট্রীটে অবস্থিত ওয়েস্ট মিনিস্টার শহরের একটি অংশ। চায়নাটাউনে চীনা খাবারের দোকান, বেকারী, বাজার, মাটির বাসন ও অন্যান্য চীনা পণ্যের দোকান রয়েছে।
ইতিহাস
লন্ডনের প্রথম চায়নাটাউনের অবস্থান ছিল পূর্ব লন্ডন অঞ্চলের অন্তর্গত লাইমহাউজ জেলায়। বিংশ শতাব্দীত প্রথমভাগে, চীনারা সেখানে ব্যবসা শুরু করে। লন্ডনের ডকল্যাণ্ডে চীনা নাবিকদের ঘন যাতায়াত ছিল, তারাই ছিলে এই বাণিজ্য নগরীর ভোক্তা। এখনকার চায়নাটাউন চীনা খাবারের দোকান, সুপার মার্কেটের জন্য পরিচিত হলেও, তখনকার চায়নাটাউন আফিমের ব্যবসা (সে সময় বৈধ ছিল), বস্তি আবাসনের জন্য পরিচিত ছিল। দ্বিতীয় বিশ্বযুদ্ধের সময় বিমান থেকে বোমা হামলায় এই বাণিজ্য নগরীর অধিকাংশই ধ্বংস হয়ে যায়।
অধিবাসী
চায়নাটাউনে ভেল রয়্যাল হাউজ ব্লকে বিভিন্ন পেশার চীনা জনগোষ্ঠীর বসবাস রয়েছে। ব্লকটি ১৯৮০র দশকে নির্মিত হয়।
পরিবহণ ব্যবস্থা
চায়নাটাউনের নিকটবর্তী লেচেষ্টার স্কয়ার ও পিকাডিলি সার্কাস টিউব স্টেশন নামে দুটি পাতাল রেল স্টেশন রয়েছে।
মোমেনা সেকান্দর সরকারি বালিকা উচ্চ বিদ্যালয়
মোমেনা সেকান্দর সরকারি বালিকা উচ্চ বিদ্যালয় চট্টগ্রাম জেলার সন্দ্বীপ উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৯৬৪ খ্রিষ্টাব্দে প্রতিষ্ঠিত হয় এবং ১৯৮৫ খ্রিষ্টাব্দে এটিকে জাতীয়করণ করা হয়। বিদ্যালয়টি ছিল সন্দ্বীপের প্রথম নারী-শিক্ষাপ্রতিষ্ঠান।
ইতিহাস
১৯৬৪ খ্রিষ্টাব্দে চট্টগ্রাম জেলার সন্দ্বীপের হরিশপুরের নিবাসী ক্যাপ্টেন সেকান্দর হোসেন বিদ্যালয়টি প্রতিষ্ঠা করেন। তিনি তার নিজের এবং তার স্ত্রী মোমেনা -এর নামে বিদ্যালয়টির নামকরণ করেছিলেন। তৎকালীন সন্দ্বীপ এলাকার বাসিন্দাদের মধ্যে সহশিক্ষা নিয়ে সামাজিক আপত্তি ছিল এবং নারীদের শিক্ষার হার ছিলো কম। তাই, নারী শিক্ষার অগ্রসরতার জন্য সেকান্দর হোসেন বিদ্যালয়টি প্রতিষ্ঠা করেছিলেন। সেকান্দর হোসেন ছিলেন ব্রিটিশ নৌবাহিনীর একজন সৈনিক এবং দ্বিতীয় বিশ্বযুদ্ধে অংশগ্রহণকারী। ১৯৮৫ খ্রিষ্টাব্দে বিদ্যালয়টিকে জাতীয়করণ করা হয়েছিল এবং জাতীয়করণের পর ১৯৮৯-৯০ খ্রিষ্টাব্দের দিকে বিদ্যালয়টির ছাত্রী সংখ্যা ছিল ৮০০ থেকে ৯০০ জন।
হয়রানি
থাম্ব|একজন মহিলা হয়রানি বিরোধী ব্যানার হাতে গর্ভপাত ক্লিনিকের সামনে দাঁড়িয়ে আছেন। হয়রানি বা নিপীড়ন আক্রমণাত্মক.আচরণের বহিঃপ্রকাশ। ইহা সাধারনত সেই সকল আচরণকে বোঝায় যার দ্বারা কেউ অস্বস্থি বা বিচলিত বোধ করে এবং তার পুনরাবৃত্তি করা হয়।আইনি বোধে যার দ্বারা কাউকে পীড়া দেওয়া বা ভীতিপ্রদর্শন করাকে বোঝানো হয়। যৌন হয়রানির শিকার ব্যক্তির নিকট যৌন হয়রানি নাছোড়বান্দা আর অনাকাঙ্ক্ষিত যৌনতার দিকে অগ্রসর করে, বিশেষত কর্মক্ষেত্রে, যেখানে অস্বীকার করার পরিণাম হচ্ছে সম্ভাব্য অসুবিধা।
ব্যুৎপত্তি
ফরাসি শব্দ থেকে একটি ধার করা শব্দ, যা ঘুরে ছিল ইতিমধ্যে ১৫৭২ সালে সত্যায়িত অর্থ 'আযাব', 'বিরক্তি', 'বিরক্ত', 'কষ্ট' এবং পরবর্তীতে ১৬০৯ এর হিসাবে 'ক্লান্ত হওয়ার শর্ত', 'অতিরিক্ত' উল্লেখ করা হয়েছে যেমন প্রায় 1618 সাল থেকে ইংরেজি ভিত্তিক হয়। ১৫২৭ সনে 'থুচাইডিডস যুদ্ধের ইতিহাস' নামক ল্যাটিন থেকে ফরাসী অনুবাদে  [./Harassment#cite_note-5 [5] ]
যান্ত্রিক
ইলেক্ট্রনিক হয়রানি হল ইলেক্ট্রোম্যাগনেটিক তরঙ্গ ব্যবহারের একটি অপ্রমাণিত বিশ্বাস .যাদের টার্গেট করা হয় তাদের ক্ষেত্রে সাধারনত শ্রবণশক্তি সংক্রান্ত দৃষ্টিভ্রম, মনের বিভ্রমজনিত গোলযোগ, বা অন্য মানসিক রোগের সাক্ষ্য প্রমাণ মিলেছে মনবিজ্ঞানীদের মাধ্যমে।
বাড়িমালিক
বাড়িমালিক হয়রানি হচ্ছে ইচ্ছুক সৃষ্টি,বাড়িওয়ালা বা তার এজেন্ট-এর দ্বারা, একটি ভাড়া কন্ট্র্যাক্ট-এর অবস্থা যা হচ্ছে অস্বাচ্ছন্দ্যকর এক বা একাধিক ভাড়াটিয়ার জন্য ইচ্ছা পরিবর্জন করা। এটা একটি কৌশলগত পরিকল্পনা যা ঘন ঘন খোঁজা হয় কারণ এটা উচ্ছেদ-এর সাথে দামী আইনি খরচ আর সম্ভ্যাব্য সমস্যা জড়িত। তথাপি, যখন একটি অপরাধ প্রক্রিয়ায় সাধন করা হয় আর এর পেছনে ঘটিত প্রতিটি উপাত্ত কোর্টে প্রমাণ করা হয়, তখন উপাত্তগুলো আইনি ক্ষেত্রে একটি উত্ত্যক্ত হওয়া উপাদানে বিবেচনা করা হয়, এইভাবে অপরাধীকে অনমনীয় দণ্ডে দণ্ডিত করা হয়।
মুঠোফোন
মোবাইল নিপীড়ন হচ্ছে ক্ষুদে বার্তা, যৌন বার্তা, ফটো বার্তা, ভিডিও বার্তা, বা ভয়েসমেইল যেকোনো ধরনের পাঠানোকে নির্দেশ করে যা অপর একটি মোবাইল ফোন থেকে হুমকি দেয়, যন্ত্রণা দেয়, বা এই বার্তার প্রাপক অপদস্থ করে। এটা সাইবার দূর্বলতা থেকে ভয় দেখানো।
প্রেম মন্দির, বৃন্দাবন
প্রেম মন্দির (অনু. ঐশ্বরিক প্রেমের মন্দির) হল ভারতের উত্তর প্রদেশের মথুরা জেলার বৃন্দাবনে অবস্থিত একটি হিন্দু মন্দির। জগদগুরু শ্রী কৃপালু জি মহারাজ, পঞ্চম মূল জগদগুরু দ্বারা প্রতিষ্ঠিত, এটি জগদগুরু কৃপালু পরিষদ, একটি আন্তর্জাতিক অলাভজনক, শিক্ষামূলক, আধ্যাত্মিক এবং দাতব্য ট্রাস্ট দ্বারা রক্ষণাবেক্ষণ করে। মন্দির কমপ্লেক্সটি বৃন্দাবনের উপকণ্ঠে ৫৫-একর জায়গা দখল করে এবং এটি রাধা কৃষ্ণ এবং সীতা রামকে উত্সর্গীকৃত। রাধা কৃষ্ণ প্রথম স্তরে এবং সীতা রাম দ্বিতীয় স্তরে অবস্থিত। প্রধান মন্দিরের দেয়ালে শ্রী কৃষ্ণ ও রসিক সাধুদের বিভিন্ন লীলা (ঐশ্বরিক বিনোদন) চিত্রিত হয়েছে।
ইতিহাস এবং স্থাপত্য
প্রেম মন্দিরের নির্মাণ কাজ ২০০১ সালের জানুয়ারিতে শুরু হয় এবং ১৫ থেকে ১৭ ফেব্রুয়ারি ২০১২ পর্যন্ত জমকালো উদ্বোধনী অনুষ্ঠান হয়। মন্দিরটি ১৭ ফেব্রুয়ারি জনসাধারণের জন্য উন্মুক্ত করা হয়। নির্মাণে মোট খরচ হয়েছে ১৫০ কোটি টাকা ($২৩ মিলিয়ন)। মন্দিরের প্রধান দেবতা হলেন শ্রী রাধা গোবিন্দ (রাধা কৃষ্ণ) এবং শ্রী সীতা রাম। প্রেম মন্দির সংলগ্ন, একটি ৭৩০০০ বর্গফুট, স্তম্ভবিহীন, গম্বুজ আকৃতির সৎসঙ্গ হল বর্তমানে নির্মাণাধীন রয়েছে, যেখানে একসাথে ২৫০০০ লোকের থাকার ব্যবস্থা হবে। মন্দির কমপ্লেক্স, সুন্দর বাগান এবং ফোয়ারা দিয়ে সুশোভিত, শ্রী কৃষ্ণের চারটি লীলা - ঝুলন লীলা, গোবর্ধন লীলা, রাস লীলা এবং কালিয়া নাগ লীলার জীবন-আকারের চিত্র প্রদর্শন করে।
প্রেম মন্দির হল ভক্তি মন্দিরের ভগিনী মন্দির, যা ২০০৫ সালে খোলা হয়েছিল, এবং বরসানার কীর্তি মন্দির নামে পরিচিত আরেকটি ভগিনী মন্দির, যা ২০১৯ সালে খোলা হয়েছিল।
প্রেম মন্দিরের ভিত্তিপ্রস্তর স্থাপন করেছিলেন জগদগুরু শ্রী কৃপালু জি মহারাজ ১৪ জানুয়ারী ২০০১-এ হাজার হাজার ভক্তের উপস্থিতিতে। নির্মাণ প্রক্রিয়ায় প্রায় ১০০০ জন কারিগর জড়িত ছিল এবং এটি সম্পূর্ণ হতে প্রায় ১২ বছর সময় লেগেছিল। মন্দিরটি প্রাথমিকভাবে কৃপালু জি মহারাজ দ্বারা বিকশিত হয়েছিল, যার প্রধান আশ্রম বৃন্দাবনে ছিল। তিনি শ্রী বৃন্দাবন ধামকে ঐশ্বরিক ভালবাসার এই প্রকাশ উৎসর্গ করেছিলেন।
সম্পূর্ণরূপে ইতালীয় মার্বেল দিয়ে নির্মিত, প্রেম মন্দির ১২৫ ফুট উঁচু, যার দৈর্ঘ্য ১৯০ ফুট এবং প্রস্থ ১২৮ ফুট। এর উত্থিত প্ল্যাটফর্মটি দ্বিতল সাদা স্মৃতিস্তম্ভের আসন হিসাবে কাজ করে। মন্দিরের প্ল্যাটফর্ম, মন্দির প্রাগন (प्रांगण), দর্শনার্থীদের জন্য বাইরের দেয়ালে খোদাই করা 48টি প্যানেল দেখার জন্য একটি প্রদক্ষিণ পথ রয়েছে, যা চিত্রিত করে শ্রী রাধা কৃষ্ণের বিনোদন। শক্ত ইতালীয় মার্বেল দিয়ে তৈরি দেয়ালগুলো ৩.২৫ ফুট পুরু। বিশাল শিখর (শিখর), স্বর্ণ কলশ (সোনার পাত্র) এবং পতাকার ওজনকে সমর্থন করার জন্য গর্ভগৃহ (গর্ভগৃহ) দেয়ালগুলি ৮ ফুট পুরু। উপরন্তু, মন্দিরের বাইরের অংশে ৮৪টি প্যানেল শ্রী রাধা কৃষ্ণের প্রেমময় বিনোদন প্রদর্শন করে। মন্দিরের অভ্যন্তরে, রাধা কৃষ্ণ লীলা (ঐশ্বরিক খেলা) এবং ভগবান কৃষ্ণের অলৌকিক ঘটনা চিত্রিত অসংখ্য প্রতিকৃতি পাওয়া যায়।
উৎসব
প্রেম মন্দির সারা বছর ধরে বিভিন্ন অনুষ্ঠান ও উৎসবের আয়োজন করে। মন্দিরে উদযাপিত কিছু উল্লেখযোগ্য অনুষ্ঠানের মধ্যে রয়েছে:
কামিঙ্গন ইয়ামবোন
কামিঙ্গন ইয়ামবোন হলেন মেঘালয়ের ন্যাশনাল পিপলস পার্টির রাজনীতিবিদ। তিনি জাতীয় পিপলস পার্টির প্রার্থী হিসাবে রিলিয়াং আসন থেকে ২০১৮ সালে মেঘালয় বিধানসভা নির্বাচনে নির্বাচিত হয়েছিলেন। তিনি ২০১৩ সাল থেকে কনরাড সাংমা মন্ত্রকের মৎস্য, সাধারণ প্রশাসন মন্ত্রী ছিলেন।
দিমিত্রি পেদ্রোভ (স্প্রিন্টার)
দিমিত্রি পেদ্রোভ (রাশিয়ান: Дмитрий Петров ; জন্ম ৪ জানুয়ারি ১৯৮২) একজন রুশ স্প্রিন্টার, যিনি ৪০০ মিটারে বিশেষজ্ঞ।
দোগলাস মোরেইরা ফাগুন্দেস
প্রারম্ভিক জীবন
দোগলাস মোরেইরা ফাগুন্দেস ১৯৯৬ সালের ১৭ই এপ্রিল তারিখে ব্রাজিলের ফোজ দো ইগুয়াসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দিমিত্রি পেদ্রোভ (স্প্রিন্টার)
মস্কোতে ২০০৬ আইএএএফ ওয়ার্ল্ড ইনডোর চ্যাম্পিয়নশিপে তিনি ৪০০ মিটারে ষষ্ঠ স্থান অর্জন করেন এবং ৪ x ৪০০ মিটার রিলেতে ব্রোঞ্জ পদক জিতেছিলেন।
বেপরোয়া (২০১৯-এর চলচ্চিত্র)
বেপরোয়া হল রাজা চন্দ পরিচালিত ২০১৯ সালের একটি বাংলাদেশী অ্যাকশন-কমেডি চলচ্চিত্র। এটি প্রযোজনা করেছে জাজ মাল্টিমিডিয়া। চলচ্চিত্রটিতে মূখ্য ভূমিকায় অভিনয় করেছেন ববি এবং রোশান। এটি শ্রীনু বৈতলা পরিচালিত তেলুগু চলচ্চিত্র ব্রুস লী : দ্য ফাইটার-এর পুনঃনির্মাণ।
দিমিত্রি পেদ্রোভ (স্প্রিন্টার)
৪০০ মিটারের বেশি তার ব্যক্তিগত সেরা সময় হল ৪৬.৩৮ সেকেন্ড, মে ২০০১ সালে ক্রাসনোদরে অর্জিত।
আজাদ জামান
ডঃ আজাদ জামান একজন ভারতীয় রাজনীতিবিদ এবং পশ্চিম গারো পাহাড় জেলার প্রতিনিধিত্বকারী মেঘালয় বিধানসভার সদস্য । তিনি ভারতীয় জাতীয় কংগ্রেস দলের অন্তর্ভুক্ত।
ওকারা জেলা
জনসংখ্যার উপাত্ত
১৯৯৮ সালের আদমশুমারি অনুসারে, জেলাটির প্রথম প্রধান ভাষা বা মাতৃভাষা ছিল পাঞ্জাবী, যেখানে জনসংখ্যার ৯৬% ব্যবহার করে থাকে, বাকী ৩.৫% উর্দু ভাষা ব্যবহার করে থাকে। তবে জাতীয় ভাষা উর্দু এবং সরকারী ভাষা হিসেবে সকল স্কুলে উর্দু ভাষা শেখানো হয়ে থাকে।
১৯৪১-এ ইরাকে অভ্যুত্থান
১৯৪১ ইরাকি অভ্যুত্থান (আরবি: ثورة رشيد عالي الكيلاني) ১৯৪১ সালের ১ এপ্রিল ইরাকে সংঘটিত হয়। অভ্যুত্থানের ফলে তৎকালীন ব্রিটিশপন্থি সরকার উৎখাত হয়। এরপর রশিদ আলি আল-কাইলানি প্রধানমন্ত্রী হন।
অভ্যুত্থান
১৯৩৯ থেকে ১৯৪১ সাল পর্যন্ত ইরাকে ব্রিটিশপন্থি আবদুল্লাহ বিন আলি ও প্রধানমন্ত্রী নুরি আল-সাইদের সরকার ক্ষমতায় ছিল। দ্বিতীয় বিশ্বযুদ্ধ শুরু হওয়ার পর জার্মানির সাথে ইরাকের সম্পর্কের অবনতি ঘটে। তবে নুরি আল-সাইদ ব্রিটেন ও মন্ত্রীসভায় জার্মানপন্থি সেনা অফিসারদের মধ্যে ঘনিষ্ঠ সম্পর্ক রক্ষা করে চলছিলেন। ফিলিস্তিনি আরব বিদ্রোহের ব্যর্থতার ফলে ফিলিস্তিন থেকে বিতাড়িত নেতারা এসময় ইরাকে আশ্রয় নেন। তাদের মধ্যে অন্যতম ছিলেন জেরুজালেমের প্রধান মুফতি মুহাম্মদ আমিন আল-হুসাইনি।
১৯৪১ সালের ১ এপ্রিল অভ্যুত্থান সংঘটিত হয়। এর মাধ্যমে রশিদ আলি আল-কাইলানি নতুন প্রধানমন্ত্রী হিসেবে ক্ষমতায় আসেন। মুহাম্মদ আমিন আল-হুসাইনি তার প্রতি সমর্থন দিয়েছিলেন।
ব্রিটিশ পদক্ষেপ
১৮ এপ্রিল ব্রিটেন ১০ম ভারতীয় পদাতিক ডিভিশনকে বসরায় প্রেরণ করে॥ ব্রিটেনের দাবি ছিল যে ইরাকের সাথে সম্পাদিত প্রতিরক্ষা চুক্তি অনুযায়ী তারা এই পদক্ষেপ নেয়ার অধিকার রাখে। ইরাকের স্বাধীনতার পূর্বে ব্রিটিশরা এই চুক্তি ইরাকের উপর চাপিয়ে দেয়। এর মাধ্যমে ব্রিটেন ইরাকি সরকারের পূর্ব অনুমতি ছাড়াই দেশব্যপী সেনা মোতায়েনের অধিকার পায়।
হাব্বানিয়া অবরোধ
পরবর্তীতে ইরাকের সরকার হাব্বানিয়ার ব্রিটিশ বিমানঘাটিতে ইরাকি সেনাদের প্রেরণ করে। ইরাকি সেনারা সেখানে উপস্থিত হওয়ার পর ঘাটির কর্মকাণ্ড বন্ধের দাবি জানায়। ব্রিটিশরা তাদের উপর হামলা চালিয়ে জবাব দেয়। ঘাটিতে এসময় ৯৬টি হালকা অস্ত্র সজ্জিত বিমান ছিল। এর মধ্যে অধিকাংশ ছিল প্রশিক্ষণের উদ্দেশ্যে ব্যবহৃত। এছাড়াও তাদের কিছু সৈনিক কর্তব্যরত ছিল। ইরাকি বিমানবাহিনী ব্রিটিশদের পরাজিত করতে ব্যর্থ হয়েছিল। ৩ মে চারটি ব্লেনহাইম বোমারু বিমান এসে পৌছায়। ব্রিটিশদের হামলার মুখে ইরাকিরা পিছু হটে। এরপর ব্রিটিশ বিমানবাহিনী মসুল ও রশিদের ইরাকি বিমানঘাটিতে হামলা চালায়। শেষপর্যন্ত হাব্বানিয়ার অবরোধ অপসারিত হয়।
কয়েক সপ্তাহ পর বাগদাদের পতন হয়। এর ফলে আবদুল্লাহ বিন আলি এবং ব্রিটিশপন্থি সরকার পুনপ্রতিষ্ঠিত হয়। ১৯৪৭ সাল পর্যন্ত ইরাকে ব্রিটিশ সামরিক আধিপত্য কায়েম ছিল।
জার্মান ও ইতালীয় সমর্থন
জার্মানি ও ইতালি থেকে জাতীয়তাবাদিরা কিছু মাত্রায় সহায়তা পেয়েছিল। জার্মান ও ইতালীয়রা বিমান সহায়তা দিয়েছিল। তবে এতে ফলাফলে বেশি প্রভাব পড়েনি।
নর্দান ইলেকট্রিসিটি সাপ্লাই কোম্পানি লিমিটেড
নর্দান ইলেকট্রিসিটি সাপ্লাই কোম্পানি লিঃ (নেসকো নামে বেশি পরিচিত) হল বাংলাদেশের সরকারি মালিকানাধীন একটি বিদ্যুৎ বিতরণ কোম্পানি। এর সদরদপ্তর রাজশাহীর হেতেমখায় অবস্থিত এবং এটি বাংলাদেশ বিদ্যুৎ উন্নয়ন বোর্ডের অধীন।
ইতিহাস
নেসকো ২০০৫ সালের আগস্টে ১৯৯৪ সালের পাবলিক লিমিটেড কোম্পানি আইনের অধীনে প্রতিষ্ঠিত হয়। প্রতিষ্ঠার সময় এর নাম ছিল নর্থ ওয়েস্ট জোন পাওয়ার ডিস্ট্রিবিউশন কোম্পানি লিমিটেড (সংক্ষেপে নওজোপাডিকো)। ২০০৯ সালে নেসকো বিদ্যুৎ বিতরণের জন্য রেগুলেটরি কমিশন থেকে লাইসেন্স পায়। ২০১৬ সালের ১ আগস্ট বিপিডিবির সাথে চুক্তি স্বাক্ষর করে এবং ১ অক্টোবর থেকে রাজশাহী ও রংপুর বিভাগের ১৬টি জেলায় বিদ্যুৎ বিতরণের কাজ শুরু করে। ২০১৭ সালের অক্টোবরে নাম পরিবর্তন করে নর্দান ইলেকট্রিসিটি সাপ্লাই কোম্পানি লিমিটেড - নেসকো রাখা হয়। বর্তমানে এ কোম্পানির বিদ্যুৎ বিতরণ ক্ষমতা ৯০০ মেগাওয়াট।
স্ট্যান্ডস্টিল চুক্তি (ভারত)
স্ট্যান্ডস্টিল চুক্তি হলো নতুন রাজ্যগুলোকে একীকরনের পূর্বে ভারত ও পাকিস্তানের সদ্য স্বাধীন রাজ্য ও ব্রিটিশ ভারতীয় সাম্রাজ্যের মধ্যে সাক্ষরিত চুক্তি। চুক্তিটি উপনিবেশ এবং এক রাজপুত্রের মধ্যে দ্বিপাক্ষিক ছিলো। এতে উল্লেখ ছিলো যে ব্রিটিশ মুকুট এবং রাজ্যের মধ্যে তখনকার সমস্ত প্রশাসনিক ব্যবস্থা, স্বাক্ষরকারী আধিপত্য (ভারত ও পাকিস্তান) এবং রাজপুত্রের মধ্যে অবিচ্ছিন্ন ও অব্যাহত থাকবে। যতক্ষন না নতুন কোন ব্যবস্থা আসছে।
স্বাধীনতার আগে
চুক্তির খসড়া ব্রিটিশ ভারত সরকারের রাজনৈতিক বিভাগ দ্বারা ৩ জুন ১৯৪৭ সালে প্রণীত হয়েছিল। চুক্তিতে বিধান করা হয়েছিল যে ব্রিটিশ ক্রাউন এবং স্বাক্ষরকারী রাষ্ট্রের মধ্যে তৎকালীন 'সাধারণ উদ্বেগ' সম্পর্কিত সমস্ত প্রশাসনিক ব্যবস্থা স্বাক্ষরকারী আধিপত্য (ভারত বা পাকিস্তান) এবং রাজ্যের মধ্যে নতুন ব্যবস্থা না হওয়া পর্যন্ত অব্যাহত থাকবে। একটি পৃথক তফসিল সাধারণ উদ্বেগের বিষয়গুলি নির্দিষ্ট করে। আলোচনার সময় ভারতের ভবিষ্যত প্রধানমন্ত্রী জহরলাল নেহেরু চুক্তিতে কেবল 'প্রশাসনিক বিষয়' অন্তর্ভুক্ত করা নিয়ে সন্দেহ প্রকাশ করেন। পাকিস্তানের ভবিষ্যত গভর্নর জেনারেল মোহাম্মদ আলী জিন্নাহ মতামত দিয়েছেলিন যে এটা হওয়া উচিত।
উভয় চুক্তির খসড়া ২৫শে জুলাই জুলাই চেম্বার অফ প্রিন্সেসে উপস্থাপিত হয়েছিল। উভয় চুক্তি নিয়ে আলোচনা করার জন্য দশজন শাসক এবং বারোজন মন্ত্রীর সমন্বয়ে একটি স্টেট নেগোসিয়েটিং কমিটি গঠন করা হয়েছিল। আলোচনার পর, কমিটি উভয় চুক্তির খসড়া ৩১শে জুলাই চূড়ান্ত করেছে।
রাজপরিবারের কিছু সদস্য কিছু সময় নিয়ে বলেছিলেন তারা চুক্তিতে সাক্ষর করবেন তবে একীভূতকরন দলিলে সাক্ষর করবেন না চূড়ান্ত সিদ্ধান্ত নেওয়ার পূর্বে। তখন ভারত সরকার সিদ্ধান্ত নেয় তারা তারা চুক্তিটি শুধুমাত্র সেইসব রাজ্যের সাথে করবে যারা অনুসরণ করছে। ১৫ই আগস্ট ১৯৪৭, ভারতের স্বাধীনতার দিন। ৪ টি রাজপদ ছাড়া বাকিগুলো ভারতের অভ্যন্তরে। তাদের মধ্যে প্রায় ৫৬০, স্ট্যান্ডস্টিল ও একীভূতকরন উভয় চুক্তি সাক্ষর করেছিলো ভারতের সাথে। হায়দ্রাবাদ ছিলো ব্যাতিক্রম। দক্ষিণ ভারতের কেদ্রের এই বৃহৎ রাজ্যটি ২ মাসের জন্যে একটি প্রসার পেয়েছিলো, এবং গুজরাটের ৩টি ছোট রাজ্য জুনাগড় এবং এর সহায়ক (মঙ্গরোল এবং বাবারিওয়াদ)।
জম্মু ও কাশ্মীর রাজ্য নিয়ে ভারত পাকিস্তানের মাঝে মতবিরোধ ছিল। তারা স্বাধীন থাকার সিদ্ধান্ত নিলো। এটি উভয় দেশের সাথে স্থবির চুক্তিতে স্বাক্ষর করার প্রস্তাব করেছিল। পাকিস্তান তাৎক্ষণিকভাবে মেনে নিয়েছিল, তবে ভারত আরও আলোচনার জন্য বলেছে।
কালাত খানাত
১২ই আগস্ট ১৯৪৭ থেকে ২৭শে মার্চ ১৯৪৮ এ পাকিস্তানে সংযোজনের আগে পর্যন্ত রাজ্যটি স্বাধীন ছিলো। তিনটি প্রতিবেশী রাজ্য নিয়ে ১৯৫২ সালের ৩ অক্টোবর বেলুচিস্তান স্টেটস ইউনিয়ন গঠিত হয়েছিল। ১৯৫৫ সালের ১৪ ই অক্টোবর পশ্চিম পাকিস্তান প্রদেশটি গঠিত হওয়ার পরে কালাত খানাতের অস্তিত্ব হারিয়ে যায়।
জম্মু ও কাশ্মীর
২২শে অক্টোবর ১৯৪৭, রাজ্যের উত্তর-পশ্চিম সীমান্ত প্রদেশ থেকে পাকিস্তান সমর্থিত এই প্রদেশে আক্রমণ করে। রাজা প্রথমে লড়াই করে পরে ভারতের সাহায্য চেয়েছিলেন। রাজা হরি সিং সামরিক সহায়তার বিনিময়ে ২৬শে অক্টোবর ১৯৪৭ সালে একীভূতকরণ দলিল করেন যা পরের দিন ভারতের গভর্নর গ্রহণ করেন।
হায়দ্রাবাদ রাজ্য
হায়দরাবাদের নিজাম, যিনি এর আগে ভারতের কর্তৃত্বের সাথে নতুন ব্যবস্থার সাথে একমত হওয়ার জন্য তিন মাসের এক্সটেনশন পেয়েছিলেন, ১৮ই সেপ্টেম্বর তিনি ভারত সরকারকে লিখে পাঠান যে তিনি ভারতের সাথে সহায়তা চুক্তি করতে রাজি। তবে তিনি বলেছিলেন এই চুক্তি গ্রহণের মাধ্যমে রাজ্যে বিশৃঙ্খলা ও রক্তক্ষরণ হবে। ১১ই অক্টোবর, হায়দ্রাবাদ চুক্তির একটি খসড়া ও একটি প্রতিনিধি দল দিল্লিতে প্রেরণ করেছিলেন। রাজ্য বিভাগের সচির ভি.পি.মেনন এর দ্বারা বিস্তৃত হিসাব চিহ্নিত করেছিলেন। প্রতিমন্ত্রী ও বল্লভভাই প্যাটেল এমন চুক্তি প্রত্যাখ্যান করেছিলেন। গভর্নর জেনারেল মাউন্টব্যাটনের উপদেশে মেনন একটি নতুন খসড়া চুক্তি প্রস্তাত করে হায়দ্রাবাদের প্রতিনিধিদের সাথে ফেরত পাঠান। নিজামের কার্যনির্বাহী পরিষদে চুক্তিটি নিয়ে আলোচনা হয় এবং ৬ থেকে ৩ ভোট দিয়ে চুক্তিটি অনুমোদিত হয়। নিজাম স্বীকৃতি প্রকাশ করলেও চুক্তিতে স্বাক্ষর করতে বিলম্ব করেছিলেন।
শীঘ্রই নিজাম মজলিস-ই-ইত্তেহাদুল মুসলেমিনের চাপে পড়ে। মুসলিম জাতীয়তাবাদী দল যা এই রাজ্যে সক্রিয় ছিল এবং চুক্তি থেকে সরে আসে। ১৭শে অক্টোবর সকালে ইত্তেহাদ-এর নেতা কাশিম রিজভি কয়েক হাজার নেতাকর্মীর বিশাল বিক্ষোভের আয়োজন করেন প্রতিনিধিদলের প্রস্থান অবরুদ্ধ করতে। সে নিজামকে এই বলে চাপপ্রয়োগ করে যে, যেহেতু ভারত কাশ্মীর রক্ষার সাথে জড়িত ছিলো। হায়দ্রাবাদের উপর চাপপ্রয়োগের জন্যে এর সংস্থান ছিলো অপর্যাপ্ত। তিনি দাবি করেন হায়দ্রাবাদের পক্ষে যথেস্ট পরিমান অনুকূল একটি চুক্তি সম্ভব। এরপরে নিজাম কার্যনির্বাহী কাউন্সিলের সদস্যদের দ্বারা একটি নতুন প্রতিনিধি নিয়োগ করেছিলেন যা পূর্ববর্তী চুক্তির বিরোধিতা করেছিল। হায়দরাবাদের প্রাক্তন আমলা মোহাম্মদ হাইদার এই অনুষ্ঠানটিকে "অক্টোবর অভ্যুত্থান" আখ্যায়িত করেছিলেন। এই বিন্দু থেকে, কাসিম রিজভী হায়দরাবাদ প্রশাসনে শট ডাকতে শুরু করেন।
নতুন প্রতিনিধিদল চুক্তির পূর্বের খসড়ার সামান্য সংশোধনী করেছিলো। এতে বলা হয়েছিল যে ব্রিটিশ ক্রাউন এবং নিজামের মধ্যে তখন বিদ্যমান সমস্ত চুক্তি এবং প্রশাসনিক ব্যবস্থাগুলি ভারত সরকারের সাথে অব্যাহত থাকবে। সেখানে প্রতিরক্ষা, যোগাযোগ ও বাহ্যিক বিষয় উল্লেখ ছিলো। হায়দরাবাদ ও ভারতের মধ্যে এজেন্টদের আদান-প্রদান হবে। ভারত সরকার সর্বজনীনতার কাজগুলি ত্যাগ করতে সম্মত হয়। স্ট্যান্ডসিল চুক্তিটি এক বছরের জন্য কার্যকর থাকবে। এই চুক্তিটি নিজাম স্বাক্ষর করেছিলেন ২৯শে নভেম্বর ১৯৪৭ সালে।
উল্লেখযোগ্যভাবে, এই চুক্তিতে ভারতের আধিপত্যের রাজ্যটিতে ভারতীয় বাহিনীকে স্থাপনের ব্যবস্থা করা হয়নি। যদিও ব্রিটিশ ভারত বিভিন্ন সেনানিবাস রক্ষণাবেক্ষণ করেছিল, বিশেষত সেকান্দারবাদে, রাষ্ট্রের সাথে এর "সহায়ক জোট" এর অংশ হিসাবে। পরবর্তী ৬ মাসে, রাজ্য থেকে ভারতীয় সেনা প্রত্যাহার করা হয়েছিলো।
হায়দ্রাবাদে ভারতের এজেন্ট জেনারেল কে এম মুন্সি বলেন, "ভারতীয়রা মনে করেছিলো ভারতের সাথে চুক্তি করার অর্থ হায়দরাবাদ বিষয়ক ক্ষেত্রে ভারত তার হাতছাড়া হয়ে গেছে।" হায়দরাবাদ রাজ্য কংগ্রেস এটির বিরোধিতা করেছিল কারণ এটি ভারত সরকার দুর্বলতার চিহ্ন হিসাবে দেখেছে। ভি.পি. মেনন বলেছেন যে, "নিজাম এবং তার পরামর্শদাতারা এই চুক্তিকে শ্বাস প্রশ্বাসের জায়গা হিসাবে দেখছিলেন, যে সময়কালে ভারতীয় সেনা প্রত্যাহার করা হবে এবং স্বাধীনতা প্রমাণের জন্য রাষ্ট্র তার অবস্থান তৈরি করতে পারে।"
হায়দরাবাদ চুক্তির সমস্ত ধারা লঙ্ঘন করেছিলো: বাহ্যিক বিষয়গুলিতে, পাকিস্তানের সাথে ষড়যন্ত্র চালিয়ে, যা গোপনে ১৫ মিলিয়ন পাউন্ড নিয়েছিলো; প্রতিরক্ষা হিসাবে, একটি বৃহত আধা-বেসরকারী সেনা গঠন করে; যোগাযোগের ক্ষেত্রে, সীমান্তের ট্র্যাফিক এবং ভারতীয় রেলপথের ট্র্যাফিকের মাধ্যমে হস্তক্ষেপ করে। অর্থনৈতিক অবরোধ আরোপ করে এই চুক্তি লঙ্ঘনের অভিযোগ ছিল ভারতের বিরুদ্ধেও। দেখা গেল যে বোম্বে রাজ্য দিল্লির অজান্তেই হায়দরাবাদের অভ্যন্তরে হস্তক্ষেপ করছে। সরকার প্রাদেশিক সরকারদের কাছে বিষয়টি গ্রহণের প্রতিশ্রুতি দিয়েছে, তবে পণ্ডিত লুসিয়েন বেনিচু বলেছেন যে এটি কখনও হয়নি। ভারত হায়দরাবাদে অস্ত্রের চালানও বিলম্ব করেছিল, যা পরে চুক্তির লঙ্ঘন বলে দাবি করা হয়েছিল।
অপরদিকে, ইত্তেহাদ রাজাকারদের বিশাল সশস্ত্র দলকে প্রচার করেছিল যারা রাজ্যের অভ্যন্তরে এবং সীমান্তে সাম্প্রদায়িক শান্তিকে হুমকি দিয়েছিল। একাধিক আলোচনার পরে, ভারত সরকার ১৯৪৮ সালের ৩১শে আগস্ট একটি আলটিমেটাম প্রদান করে, আইনশৃঙ্খলা রক্ষার জন্য রাজাকারদের উপর নিষেধাজ্ঞা এবং রাজ্যে ভারতীয় সেনা মোতায়েনের দাবি জানান। যখন এগুলি অস্বীকার করা হয়েছিল, ১৩ সেপ্টেম্বর ভারত তিনটি প্রবেশ পথ দিয়ে সেনা প্রেরণ করে রাজ্য আক্রমণ করেছিল। চার দিন পর নিজাম আত্মসমর্পণ করে এবং ভারতীয় দাবিতে রাজি হয়।
এরপরে, তিনি ১৯৪৮ সালের নভেম্বরে দলিলটিতে স্বাক্ষর করেন।
ওলেগ মিশুকভ
ওলেগ মিশুকভ (জন্ম ৩১ আগস্ট ১৯৮০) একজন রুশ স্প্রিন্টার। তিনি ২০০৪ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন। এছাড়াও তিনি ২০০২ ইউরোপীয় অ্যাথলেটিক্স চ্যাম্পিয়নশিপে ৪ x ৪০০ মিটার রিলেতে একটি রৌপ্য পদক জিতেছিলেন।
প্রদীপ কুমার আমত
প্রদীপ কুমার আমত|থাম্ব প্রদীপ কুমার আমত (জন্ম: ১৮ অক্টোবর ১৯৫২) ভারতের ওড়িশার প্রাক্তন অর্থমন্ত্রী।
ওড়িশা বিধানসভায় তিনি বৌধ থেকে বিধায়ক হিসাবে নির্বাচিত হয়েছিলেন। ২০০০-২০০৪, ২০০৪-২০০৯, ২০০৯–২০১৪ এবং ২০১৪-২০১৯, ২০১৯-
শিয়াল
thumb|right| শিয়ালের ছবি
শিয়াল বা শৃগাল (Jackal) ক্যানিডি গোত্রের ক্যানিস গণের তিনটি সর্বভূক প্রজাতির প্রাণীর সাধারণ নাম। দক্ষিণ এশিয়া, ইউরেশিয়া, মধ্যপ্রাচ্য এবং আফ্রিকায় এদের দেখতে পাওয়া যায়। এদেরকে ফেউ এবং গিধড় ’ইয়াল’ও বলা হয়ে থাকে।
নাম
বাংলায় খেঁকশিয়ালকেও (Fox) সাধারণত "শিয়াল" ডাকা হয়, যদিও তা ভিন্ন প্রজাতির প্রাণী। সংস্কৃত শব্দ "শৃগাল"-এর সঙ্গে সম্পর্কিত ফার্সি "শাগাল" (شغال)-এর তুর্কি উচ্চারণ "চাকাল" থেকেই ইংরেজি নাম "জ্যাকেল" (jackal)-এর উৎপত্তি। চট্টগ্রাম অঞ্চলে ইয়াল নামে ডাকা হয় এবং সিলেটে হিয়াল।
খাদ্য
এরা সাধারণত মাংসাশী প্রাণী। এদের প্রধান খাবার মৃত প্রাণীর মাংস, খরগোশ, ইঁদুর, টিকটিকি, মুরগি, হাঁস, মথুরা ইত্যাদি। তবে জলজ প্রাণি কাঁকড়া এদের প্রিয় খাবার। খাল-বিল, নদ-নদী এবং হাওড়ের পাশে এরা গর্ত থেকে নিজের লেজ ফাঁদ হিসেবে ব্যবহার করে কাঁকড়া ধরে। ফাঁদ হিসেবে গর্তে লেজ ঢুকিয়ে দেয় এরা। লেজে কাঁকড়া কামড় দিয়ে ধরলেই লেজ বের করে খেয়ে নেয়।
বিলুপ্তির হুমকি
বন-জঙ্গল কেটে মানুষের প্রয়োজনে আবাসস্থল ও কৃষি জমি ব্যবহারের কারণে শেয়ালরা আজ বাসস্থান সংকটে।
বিলুপ্তির কারণ
আধুনিক পদ্ধতিতে হাঁস-মুরগি পালনের কারণে এরা আর সহজে তাদের খাবারও চুরি করে খেতে পায় না। ফলে বাসস্থান আর খাদ্যাভাবে এরা এখন বিপন্ন কিংবা বিলুপ্ত প্রাণির হিসাবে। শোনা যায়, এখন অনেক মানুষের প্রিয় খাবার শেয়াল। প্রতিনিয়ত এরা শিকারে পরিণত হয়ে বেঘোড়ে প্রাণ দিচ্ছে।
আব্দুলাজিজ সাচেদিনা
আবদুলাজিজ সাচেদিনা ভার্জিনিয়ার ফেয়ারফ্যাক্সের জর্জ ম্যাসন বিশ্ববিদ্যালয়ে ইসলামিক স্টাডিজের প্রফেসর এবং ইন্টারন্যাশনাল ইনস্টিটিউট অফ ইসলামিক থট (আইআইআইটি) এর চেয়ারম্যান। তিনি ৩৩ বছর ধরে একজন অধ্যাপক ছিলেন ১৯৭৫ সালে শুরু।  তিনি বার্ষিক ধ্রুপদী ইসলাম, আধুনিক যুগে ইসলাম, ইসলাম, গণতন্ত্র ও মানবাধিকার, ইসলামী জৈববৈজ্ঞানিক এবং মুসলিম ধর্মতত্ত্ব বিষয়ে কোর্স পড়ান। তিনি তানজানিয়ায় জন্মগ্রহণ করেছিলেন, তাঁর ঐতিহ্য মূলত ভারতবর্ষের । তিনি টরন্টো বিশ্ববিদ্যালয় থেকে এমএ / পিএইচডি করেছেন এবং ভারতের আলীগড় মুসলিম বিশ্ববিদ্যালয় এবং ইরানের মাশাদ ফেরদৌসি বিশ্ববিদ্যালয় থেকে বিএ ডিগ্রি অর্জন করেছেন। তিনি ইরানের ডাঃ আলি শরীয়তের অন্যতম ছাত্র ছিলেন।
১৯৯৭ সালে গ্র্যান্ড আয়াতুল্লাহ লোটফোল্লাহ সাফি গোলপায়গানি ইমাম মাহদী সম্পর্কে একটি বই  ইংরেজিতে অনুবাদ করার জন্য তাকে ধন্যবাদ জানান, । স্বীকৃতি চিঠিটি ইরানি হাওজা ম্যাগাজিন প্রকাশ করেছে।
১৯৯৮ সালে গ্র্যান্ড আয়াতুল্লাহ সিস্তানি সাচেদিনার বিরুদ্ধে একটি বিবৃতি জারি করেছিলেন যাতে মুসলমানদের তাঁর বক্তব্য না শোনার বা ধর্মীয় বিষয়ে তাকে প্রশ্ন জিজ্ঞাসা না করার পরামর্শ দেওয়া হয়েছিল। ( ফার্সিতে মূল পাঠ্য )।
বিশ্ববিদ্যালয়ে তাঁর কাজ ছাড়াও, অধ্যাপক সাচেদিনা মধ্য প্রাচ্যের বিষয়গুলি সম্পর্কিত প্রতিরক্ষা বিভাগের পরামর্শক ছিলেন এবং ২০০৫ সালে কার্যকর হওয়া ইরাকের সংবিধানের খসড়া তৈরি করার পরামর্শদাতা ছিলেন।
তিনি হিন্দি, উর্দু, ফার্সি, আরবী, গুজরাটি, সোয়াহিলি এবং ইংরেজি ভাষায় কথা বলতে পারেন ।
ভার্জিনিয়া বিশ্ববিদ্যালয়েও তিনি শিক্ষকতা করেছেন।
তিনি একজন শিয়া মুসলিম।
গ্রন্থ-পঁজী
শিয়াতে ইসলামের জাস্ট রুলার: ইমামাইট জুরিসপ্রুডেন্স অক্সফোর্ড ইউনিভার্সিটি প্রেস ইনক (ইউএসএ), ১৯৯৯, ১৯৯৮ সালে দ্য বিচারপতিদের বিস্তৃত কর্তৃপক্ষ,
দ্য ইসলামিক ওয়ার্ল্ড: অতীত ও বর্তমান জন এল এস্পোসিতো (সম্পাদক), আবদুলাজিজ আবদুলহুসিন সাচেদিনা (সম্পাদক): অক্সফোর্ড ইউনিভার্সিটি প্রেস ইনক (ইউএসএ), ২০০৪,
ইসলামিক বায়োমেডিকাল এথিক্স অক্সফোর্ড বিশ্ববিদ্যালয় প্রেস (ইউএসএ), ২০০৯,
নিউ ইয়র্ক প্রেস (মার্কিন যুক্তরাষ্ট্র) এর ইসলামিক মেসিয়ানিজম স্টেট ইউনিভ, ১৯৮১,
মানবাধিকার এবং সংস্কৃতি সংঘর্ষ ডেভিড লিটল এবং জন কেলসির সহ-রচনা: সাউথ ক্যারোলিনা প্রেস (ইউএসএ), ১৯৮৮,
কুরআনে প্রলেগমেনা "আবু আল-কাসিম আল খুইয়ের আল-বায়ান অক্সফোর্ড ইউনিভার্সিটি প্রেস (ইউএসএ), ১৯৮৮ এর স্থানান্তর
আবদুলাজিজ সচেদিনা, সংস্করণ পুবলিবুক (ফ্রান্স), ২০০৮,
ইসলামিক মেসিঞ্জিজম: টুয়েলভার শাইজমে মাহাদির ধারণা, নিউ ইয়র্ক স্টেট ইউনিভার্সিটি, ১৯৮১,
মোহাম্মদ নোমান
মোহাম্মদ নোমান (জন্ম: ২১ মার্চ ১৯৬০) হলেন বাংলাদেশের একজন প্রখ্যাত রাজনীতিবিদ ও ২৭৫ নং (লক্ষ্মীপুর-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
মোহাম্মদ নোমান ১৯৬০ সালের ২১ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন।  তার পিতার নাম মোখলেছুর রহমান এবং মাতা রাফিকা বেগম।
রাজনৈতিক জীবন
জাতিয় পাটি
হিতেন তেজওয়ানী
হিতেন তেজওয়ানী (हितेन तेजवानी; জন্ম: ৫ মার্চ ১৯৭৪) হলেন একজন ভারতীয় টেলিভিশন অভিনেতা। তিনি কিঁউ কি সাস ভি কভি বহু থি, কুটুম্ব ও পবিত্র রিশতা টেলিভিশন ধারাবাহিকে অভিনয়ের জন্য পরিচিত।
ব্যক্তিগত জীবন
হিতেন তেজওয়ানী ১৯৭৪ খ্রিষ্টাব্দের মার্চ মাসে ভারতের মুম্বই শহরে এক সিন্ধি পরিবারে জন্মগ্রহণ করেন। ২০০৪ খ্রিষ্টাব্দের ২৯শে এপ্রিল তিনি টেলিভিশন ধারাবাহিক অভিনেত্রী গৌরি প্রধান তেজওয়ানীকে বিয়ে করেন। ২০০৯ খ্রিষ্টাব্দের ১১ই নভেম্বর তাদের নীভান ও কাত্যা নামক দুই যমজ পুত্র ও কন্যার জন্ম হয়।
শামীম কায়সার লিংকন
শামীম কায়সার লিংকন বাংলাদেশ জাতীয়তাবাদী দলের একজন রাজনীতিবিদ এবং গাইবান্ধা-৪ (গোবিন্দগঞ্জ) আসনের সাবেক সাংসদ। তিনি ২০০৬ সালের উপনির্বাচনে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
শামীম কায়সার লিংকন ২৩ ফেব্রুয়ারি ১৯৮০ সালে গাইবান্ধা জেলার গোবিন্দগঞ্জ উপজেলায় জন্মগ্রহণ করেন। তার পিতা মৃত আবদুল মোত্তালিব আকন্দ মাতা মৃত আফরোজা আনার বিলকিস।
শিক্ষা জীবন
শামীম কায়সার লিংকন মতিঝিল আইডিয়াল স্কুল এন্ড কলেজ থেকে এসএসসি পাশ করেন ১৯৯৫ সালে। তিনি ১৯৯৭ সালে ঢাকা কলেজ থেকে এইচএসসি এবং শ্রেষ্ঠ বেসরকারি বিশ্ববিদ্যালয় নর্থ সাউথ থেকে ২০০৩ সালে বিবিএ সম্পন্ন করেন। তিনি ম্যালয়েশিয়ার আইআইএফ থেকে আইসিটিতে মাস্টার্স সম্পন্ন করার পর এনআইআইটি থেকে ২০০০ সালে দুই বছর মেয়ার্দী নেটওয়ার্ক ফাইন্যান্স এন্ড এমআইএসে ডিপ্লোমা ডিগ্রী অর্জন করেন।
রাজনৈতিক ও কর্মজীবন
পেশায় ব্যবসায়ী শামীম কায়সার লিংকন এমবিএ অধ্যয়নরত অবস্থায় পিতার মৃত্যুর পর ২০০৬ সালে উপনির্বাচনে গাইবান্ধা-৪ (গোবিন্দগঞ্জ) আসন থেকে জাতীয় সংসদ সদস্য নির্বাচিত হন। তিনি গোবিন্দগঞ্জ উপজেলা বিএনপির নির্বাহী কমিটির সদস্য। ২০০৮ সালের নির্বাচনে স্বতন্ত্র প্রার্থী হয়ে ও ২০১৮ সালের নির্বাচনে বাংলাদেশ জাতীয়তাবাদী দলের (বিএনপি) প্রার্থী হিসেবে নির্বাচনে অংশগ্রহণ করে পরাজিত হন তিনি।
পিয়াইন নদী
পিয়াইন নদী বা পিয়াইন গাং নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ ও সিলেট জেলার একটি নদী। এটি ভ্রমণের জন্য বিখ্যাত। বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৯।
উৎপত্তি ও প্রবাহ
পিয়াইন নদী ভারতের আসামের ওম বা উমগট নদী থেকে উৎপত্তি লাভ করেছে। ভারতের আসাম রাজ্যের জৈন্তিয়া পাহাড় হতে উৎপত্তি হয়ে উমগট নদী দক্ষিণ দিকে প্রবাহিত হয়ে বাংলাদেশের সিলেট জেলার ছাতকের উত্তরে শনগ্রাম সীমান্তের কাছে বাংলাদেশের সুরমা নদীতে পতিত হয়েছে। প্রবেশ পথেই উমগট নদী দুই ভাগে বিভক্ত হয়েছে যার প্রধান শাখাটি পিয়াইন নদী এবং অপর শাখাটি ডাউকি বা জাফলং নামে প্রবাহিত হয়।
মাহিফরাস
মাহিফরাস (ঢাকাইয়া: মাইফরাস) মূলত পুরান ঢাকার মৎস্য ব্যবসায়ীদের একটি বাঙালি মুসলিম সম্প্রদায়। একই নামে টাঙ্গাইলে মাহিফরাস নামক সম্প্রদায়ও আছে কিন্তু তারা আলাদা একটি সম্প্রদায় যারা মাপ্পিল মুসলমানদের বংশধর।  ময়মনসিংহে মাহিফরাস নামক আলাদা জেলে সম্প্রদায়ও আছে।
ব্যুৎপত্তি
মাহিফরাস শব্দটি এসেছে ফার্সি শব্দ মাহি (ماهی) থেকে যার অর্থ মাছ এবং ফুরোশ (فروش) অর্থ বিক্রয় । পুরান ঢাকাইয়াদের মধ্যে তারা মাইফরাস নামে পরিচিত।